Den Vest-Sjællandske Avis, 1831-12-24
Extrapost. Lord John Russel har den 12te Decbr. fremlagt for Underhuset den nye Reformbill, den Tale, som han derved holdt, var meget vidtløftig. Billen erholdt den første Læsning og den anden blev bestemt til den paafølgende Fredag. Sir Robert Peel erklærede, at han vilde opponere imod den, uagtet det var ham ubehageligt. Bladet Times siger om den nye Reformbill, at den ikke opoffrer nogen Grundsætning af den gamle, at den kun i enkelte Poster afviger fra den, og at hvor dette skeer er det til Folkets Fordeel. J det hele taget, skriver man fra London, finder billen meget Biefald; allene Torybladene ivre derimod, endskiøndt de ville opdage deri nogle Concessioner for Oppositionen. Bladet Courereren derimon siger: at ingen Reform kan holdes for fuldstændig, førend enhver Person, som betaler Skatter, bliver tilstaaet Valgret; men for Øieblikket maae man lade sig nøie med hvad der nu lader sig iværksætte; men den Dag er ikke langt borte hvori Valgrettigheden kan blive tilstaaet i en saa stor Udskrækning. Det hedder at Modstanderne af Reformbillen i Overhuset have afbrudt alle Underhandlinger med Ministerne om Billens Antagelse og have besluttet at ville forkaste den; men der siges bestemt, at saasnart billen er passeret Underhuset, saa vil Kongen creere 27 Peers for at drive den igiennem i Overhuset. Under Debatten i Underhuset den 7de December henvendte Sir Rob. Peel sig til Ministeren, Lord Palmersion med to Spørgsmaal: 1) om de forenede Nordamerikanske Fristater havde samtykt Kongen af Hollands (den valgte Voldgifts mands) Afgiørelse angaaende den nordlige Grændse mellem dem og de Engelske Colonier, 2 hvorledes det egentlig stod med Grækenland, Thi efterat dette Land saa ofte var blevet nævnt i de foregaaende Throntaler og efter de mærkelige Begivenheder, som nyelig havde tildraget sig der, undrede han sig over, at Grækenland aldeles ikke var omtalt i den sidste Throntale. – Lord i almerston svarede: 1) at Kongen af Hollands Kiendelse angaaende Grændsebestemmelsen imellem de forenede nordamerikanske Stater og de Engelsk Amerikanske Colonier, skulde forelægges den Nordamerikanske Kongres, ved dennes Aabning. Derfor vilde han først siden være i Stand til at give Oplysninger derom. 2) Aarsagen, hvorfor Grækenland ikke blev omtalt i Throntalen var, fordi det Græske Anliggende endnu var Gienstand for den Londonske Conferentses Deliberationer; den vigtigste Punkt, som nu overveiedes, var Valget af en Souverain. Lord Harrowby indgav i Overhuset en Petition angaaende Mangel paa Liig for Anatomiekammeret. Lord Brougham erklærede, at denne Giendstand var af ligesaa høi Vigtighed som Vanskelighed, men da Publicums Forbittrelse (over de nyelig begaaede Umeneskeligheder med den gamle Kone og den italienske Dreng, der bleve dræbte) i denne Henseende endnu var saastor, saa vilde det være viist, at opsætte enhver lovgivende Forholdsregel desangaaede, indtil hiin Harme var afkiølet. - Man haaber nu i England, at billen skal blive antaget og tilveiebringe bedre Tider, nu ere de jammerfulde; de offentlige Blade ere opfyldte med sørgelige Efterretninger om Mordbrand, om hvorledes Standsning tiltager i Fabrikstæderne, især i Glasgow, Leeds og Manchester og om den store Uroe og Giæring blandt Menneskene i disse Egne. J Cambringe blev nyelig en Plan opdaget til at sprænge Posthuset i Luften. Dagligen indløbe Beretninger om alleSlags Forbrydelser, som blive begaaede paa alle Punkter af Landet; meget af dette Onde tilskrives den stedse tilvoxende Hang til stærke Drikke. Fra Jrland ankomme dog de værste Efterretninger, hvor Mord, Voldsomheder og Mordbrand høre til Dagens Orden; bevæbnede Bander drive omkring i flere Grevskaber. Bladet Coureren siger: at Jrland er i en saadan Tilstand, at naar ikke hurtige og kraftfulde Forholdsregler til Forbedring blive snart tagne, saa vil det blive umueligt at forebygge en Convulsion, hvilken vil kuldkaste alle bestaaende Jnstitutioner og formodentligen tilveiebringe en Adskillelse fra England. Ministeriet er paa det alvorligste beskiæftiget med denne Gienstand. Cholera som forsvinder paa Fastlandet, udbreder sig i England. J Sunderland er de Syges Antal stegen til 432 og de Dødes til 141. J Newcastle ere 9 Personer blevne syge og 5 døde deraf. -